Doss og hans enhet blir tildelt den 77. infanteridivisjon og blir sendt til Stillehavet. Under slaget ved Okinawa blir Doss og hans enhet informert om at de skal hjelpe den 96. infanteridivisjonen som har til oppgave å sikre Hacksaw Ridge. Under den innledende kampen med tunge tap på begge sider redder Doss livet til medsoldat Smitty. Doss avslører overfor Smitty at hans aversjon mot skytevåpen stammer fra en hendelse fra ungdommen hvor han nesten skjøt sin sterkt berusede far som truet moren hans med en pistol. Smitty ber om unnskyldning for sin tidligere motvilje mot Doss.